**«Քեթի Փերրի։ Ինձնից մի մասնիկ»** (անգլ.՝ Katy Perry: Part of Me), ամերիկացի երգչուհի Քեթի Փերրի ինքնակենսագրական 3D-ֆիլմը։ Պրեմիերան ԱՄՆ-ում, Կանադայում, Ավստրալիայում, Նոր Զելանդիաում և Մեծ Բրիտանիայում կայացել է 2012 թվականի հուլիսի 5-ին։

Սյուժե
------

Ֆիլմը պատմում է գոսպել-երգչուհուց մինչև համաշխարհային մասշտաբի փոփ աստղ Փերրիի գործունության զարգացման մասին՝ շոշափելով նրա մանկությունն ու պատանեկությունը։ Նաև ցուցադրվել է նրա անդրկուլիսյան կյանքը վերջին համաշխարհային շրջագայության ժամանակ, որի ընթացքում նա փորձել է ժամանակ գտնել անձնական խնդիրների լուծման համար, այդ թվում՝ բրիտանացի կատակերգու Ռասել Բրենդի հետ ապահարզանի համար։ Ֆիլմը ներառում է *California Dream Tour*-ի վավերագրական տեսարանները, որոնք ձայնագրվել են 2011 թվականի նոյեմբերի 23-ին Լոս Անջելեսի *Staples Center*-ում։

Նախապատրաստում և առաջխաղացում
-----------------------------

2012 թվականի մարտի 7-ին Փերրին Թվիթթերի միջոցով հայտարարել է, որ 2012 թվականի ամռանը *Paramount Pictures*-ի հետ համատեղ կթողարկի «Քեթի Փերրի։ Ինձնից մի մասնիկ» ֆիլմը, որը մասնակի կենսագրական, մասնակի համերգային ֆիլմ է։ *MTV News*-ի հետ հարցազրույցում նա պատմել է, թե ինչ սպասել ֆիլմից․ «Այն եզրափակում է իմ պատանեկան երազանքի գլուխը, բայց բացում է իմ առջև նոր հեռանկարներ [ ... ] Այս ֆիլմը դուք կտեսնեք իմ լավագույն ընկերոջ տեսանկյունից, կտեսնեք, թե ինչ նկատի ունեմ, ինչ եմ զգում և մտածում»։

Ֆիլմի պրեմիերայի մեկ ոսկե տոմս տեղադրվել է Քեթի Փերիի «Teenage Dream: The Complete Confection» վերջին սկավառակի պատահական կրկնօրինակում։ Ֆիլմի առաջին թրեյլերը ցուցադրվել է «Kids' Choice Awards 2012»-ի ժամանակ։ 2012 թվականի մարտի 31-ին Փերրին Թվիթթերի միջոցով հայտարարել է, որ ֆիլմը կթողարկվի հուլիսի 4-ին։ Ֆիլմի թրեյլերն ամբողջ աշխարհում թողարկվել է 2012 թվականի ապրիլի 2-ին *iTunes* խանութում։ Ֆիլմը գովազդելու համար Քեթին համագործակցել է նաև *Pepsi* ընկերության հետ։ Գործընկերությունը ներառում էր համատեղ հեռուստա, ռադիո և թվային գովազդ։ Քարոզարշավի բոլոր տարրերը ներառում էին *Pepsi*-ի «Ապրիր հիմա» նոր գովազդային կարգախոսը։ Ընկերությունը սպառողներին առաջարկել է Լոս Անջելեսում ֆիլմի համաշխարհային պրեմիերային մասնակցելու հնարավորություն շահել, որը ներառում էր նաև Փերիի կենդանի ելույթը։ 2012 թվականի հունիսին Փերրին ամերիկյան պրեմիերա է անցկացրել Հոլիվուդում, որտեղ հատուկ նրա անվճար համերգի համար փակվել էր Հոլիվուդյան բուլվարը։

*RealD* ընկերությունը ֆիլմի ցուցադրմանը թողարկել է բացառիկ 3D ակնոցներ, որոնք արվել են Փերրիի վիզուալ ոճով՝ կարմիր-սպիտակ «սառցե» շերտով, և արատացոլել են ֆիլմի պաշտոնական հեշթեգը Twitter-ում։

Դերասաններ և կամեո
------------------

* Քեթի Փերրի
* Գլեն Բալլարդ
* Շեննոն Վուդվորդ
* Ռասել Բրենդ
* Ադել (կամեո)
* Ռիհաննա (կամեո)
* Լեդի Գագա (կամեո)
* Ջասթին Բիբեր (կամեո)
* Ջեսսի Ջեյ (կամեո)
* Քելլի Քլարկսոն (կամեո)
* Բրիթնի Սփիրս (կամեո)

Երգերի ցանկ
-----------

«California Dreams Tour» շրջագայության ժամանակ կատարված երգերը ֆիլմում հայտնվելու հերթականությամբ․

* «Teenage Dream»
* «Hot n Cold»
* «Hummingbird Heartbeat»
* «Who Am I Living For?»
* «I Kissed a Girl»
* «E.T.»
* «I Wanna Dance with Somebody (Who Loves Me)»
* «Last Friday Night (T.G.I.F.)»
* «Peacock»
* «Not Like the Movies»
* «The One That Got Away»
* «Hey Jude»
* «Firework»
* «California Girls»

Ֆիլմում հնչում են նաև Քեթիի վաղ ելույթները ավետարանական երգերով և «Box» (կամ «The Box») երգը, որը գրվել է Գլեն Բալլարդի հետ «(A) Katy Perry» ալբոմի համար։

Քննադատություն
--------------

*Rotten Tomatoes* կայքում ֆիլմն արժանացել է 10-ից 6,4 միջին գնահատականի՝ հավաքելով 76% դրական արձագանքներ։ *Metacritic* կայքում ֆիլմը ստացել է խառը արձագանքներ և 100-ից 57 միջին վարկանիշ։ *Total Film*-ից Նիլ Սմիթը հայտարարել է. «Չնայած պայծառությանը և բծախնդրությանը՝ «Ինձնից մի մասնիկը» գովեստի է արժանի անկանխատեսելիության տարրի համար, որը հայտնվում է շահագործման և քաղցր գռեհկության միջև»։ *Filmink*-ից Էնդրյու Մաքմարտին հայտարարել է, որ «ֆիլմը, բնականաբար, նախատեսված է երկրպագուների համար, բայց կհետաքրքրի նաև նրանց, ովքեր հետաքրքրվում են հայտնիների մշակույթով»։

*Boxoffice Magazine*-ում՝ Մարկ Օլսենի հոդվածում, կան բացասական արձագանքներ, ըստ որոնց՝ «այդ, իբր, կուլիսների հետևից ազնիվ նայելն ավելի շատ նման է նյարդայնացնող բրենդ մենեջմենթի»։ *Time Out New York*-ից Էլիսոն Ուիլմորան ֆիլմին ընդհանուր առմամբ բացասական արձագանք է տվել՝ ասելով «3D տպավորիչ ներկայացումը, որն անընդհատ ուղեկցում է բարեսիրտ երգչուհուն, հոգնեցնում է ցանկացածին, բացի ամենահավատարիմ երկրպագուներից»։

Հասույթ
-------

Առևտրային տեսանկյունից ֆիլմը գերազանցել է ակնկալիքները։ Առաջին հանգստյան օրերին այն ԱՄՆ-ի և Կանադայի 2 730 կինոթատրոններում հավաքել է 7 138 266 դոլար։ Այսօրվա դրությամբ ամբողջ աշխարհում «Քեթի Փերրի։ Ինձնից մի մասնիկ» ֆիլմը հավաքել է 32 439 363 դոլար։ Ներկայումս այն ԱՄՆ բոլոր ժամանակների ութերորդ ամենադրամական վավերագրական ֆիլմն է և չորրորդ ամենադրամական համերգային ֆիլմը։ Զիջում է «Մայքլ Ջեքսոն։ Ահա և վերջ», «Ջասթին Բիբեր։ Երբեք մի ասա երբեք» և «Հաննա Մոնտանա և Մայլի Սայրուս։ «Երկու կյանք» համերգային շրջագայություն» ֆիլմերին։

Մրցանակներ
----------

Ֆիլմն արժանացել է *Teen Choice Awards* մրցանակի՝ «Լավագույն ամառային ֆիլմ-կատակերգություն/երաժշտական» անվանակարգում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3
2. 1 2 3 4 5
3. 1 2
4. ↑  Freebase տվյալների վերբեռնում — Google.
5. ↑  Internet Movie Database — 1990.
6. 1 2 3
7. 1 2 3 4 5 6 7
8. ↑
9. ↑  Katy Perry Announces Part of Me 3D Movie Coming to Theaters Արխիվացված 2013-11-09 Wayback Machine(անգլ.)
10. ↑  Warner, Kara. «'Katy Perry: Part Of Me' Concert Movie Won't Be 'Cheap'». MTV News. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 31-ին.
11. ↑  «Teenage Dream: The Complete Confection Out Now!». Արխիվացված է օրիգինալից 2012 թ․ ապրիլի 2-ին. Վերցված է 2021 թ․ մարտի 23-ին.
12. ↑  Katy Perry: Part of Me Oficial Trailer on iTunes
13. ↑  «Pepsi Announces Movie Partnership with Katy Perry: Part of Me 3D Film». Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ մայիսի 13-ին.
14. ↑  Gower, Elanor. «Quick change Katy Perry swaps dazzling glamour gown for quirky popcorn skirt... which she rips off at Part of Me premiere». *Daily Mailmail*. Mail Online. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 5-ին.
15. 1 2 3 4  «Katy Perry Part of Me 3D Movie Review, Reasons to See It | Teen.com». Արխիվացված է օրիգինալից 2012 թ․ օգոստոսի 6-ին. Վերցված է 2012 թ․ հուլիսի 31-ին.
16. ↑  «Katy Perry: Part of Me (2012)». *Rotten Tomatoes*. Վերցված է 2012 թ․ հուլիսի 13-ին.
17. ↑  «Katy Perry: Part of Me». *Metacritic*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 9-ին.(անգլ.)
18. ↑  Smith, Neil (2012 թ․ հուլիսի 2). «Katy Perry: Part Of Me». *Total Film*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 13-ին.
19. ↑  McMurty, Andrew (2012 թ․ հուլիսի 2). «Katy Perry: Part Of Me (Film)». *Filmink*. Արխիվացված է օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 13-ին.
20. ↑  Olsen, Mark (2012 թ․ հուլիսի 3). «Katy Perry: Part of Me 3D». *Boxoffice Magazine*. Արխիվացված է օրիգինալից 2012 թ․ հուլիսի 6-ին. Վերցված է 2012 թ․ հուլիսի 13-ին.
21. ↑  Willmore, Alison (2012 թ․ հուլիսի 3). «Katy Perry: Part of Me». *Time Out New York*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 13-ին.(անգլ.)
22. ↑  Bell, Crystal (2012 թ․ հուլիսի 8). «'Amazing Spider-Man' Box Office: Spidey Makes $140 Million In 6 Days». *The Huffington Post*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 9-ին.
23. ↑  «Weekend Box Office Results for July 6-8, 2012». *Box Office Mojo*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 9-ին.
24. ↑  Weekend Box Office Results for July 6-8, 2012. Box Office Mojo. Дата обращения: 9 июля 2012. Архивировано 22 сентября 2012 года.
25. ↑  «Documentary Movies at the Box Office». *Box Office Mojo*. Արխիվացված օրիգինալից 2012 թ․ սեպտեմբերի 22-ին. Վերցված է 2012 թ․ հուլիսի 14-ին.
26. ↑  «Music Concert Movies at the Box Office». *Box Office Mojo*. Արխիվացված օրիգինալից 2012 թ․ սեպտեմբերի 18-ին. Վերցված է 2012 թ․ հուլիսի 15-ին.
27. ↑  «Teen Choice Awards 2012: полный список победителей». Արխիվացված է օրիգինալից 2012 թ․ սեպտեմբերի 22-ին. Վերցված է 2012 թ․ օգոստոսի 18-ին.

Արտաքին հղումներ
----------------

* Պաշտոնական կայք Edit this at Wikidata

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |